ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
மத்தியப் பிரதேசத்தில் நிமச்-ரத்லம் இரட்டை ரயில் பாதை திட்டத்துக்கு மத்திய அமைச்சரவை ஒப்புதல்
மத்தியப் பிரதேசத்தில் நிமச்-ரத்லம் ரயில்வே வழித்தடத்தில் இரட்டை ரயில் பாதை அமைக்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவை குழு ஒப்புதல் அளித்துள்ளது. இத்திட்டத்துக்கான மொத்த மதிப்பீட்டு செலவு ரூ. 1,095.88 கோடி. இத்திட்டத்தை நிறைவு செய்யும் போது இதன் செலவு ரூ. 1,184.67 கோடியாக இருக்கும் என எதிர்பார்க்கப்படுகிறது. இந்த வழித்தடத்தில் 132.92 கி.மீ தூரத்துக்கு இரட்டை ரயில் பாதை அமைக்கப்படுகிறது. இத்திட்டம் 4 ஆண்டுகளில் முடிக்கப்படும். இந்த வழித்தடத்தில் மின் நிலையங்கள், சிமெண்ட் தொழிற்சாலைகள் அதிகம் உள்ளதால், சரக்கு போக்குவரத்து அதிகரிக்கும். இதன் மூலம் இந்த வழித்தடத்தில் சரக்கு மற்றும் பயணிகள் ரயில் போக்குவரத்தும் அதிகரிக்கும். உன்சாகர் கோட்டை முதல் பல வரலாற்று சிறப்பு மிக்க இடங்களும், இந்த வழித்தடத்தில் உள்ளன. இதனால் இத்திட்டம் சுற்றுலாத்துறையையும் ஊக்குவித்து, பயணிகள் ரயில் போக்குவரத்தையும் அதிகரிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759263
-----
(
தகவல் மற்றும் ஒலிபரப்பு அமைச்சகம்
நடிப்புதான் எனக்கு எல்லாமே, அதுதான் என் வாழ்க்கை: இந்திய சர்வதேச திரைப்பட விழாவின் உரையாடல் அமர்வில் நவாசுதீன் சித்திக்
பாலிவுட் திரைப்படங்களான பிளாக் ஃப்ரைடே, நியூயார்க், பீப்லி லைவ், கஹானி, கேங்க்ஸ் ஆஃப் வாஸ்ஸேபூர் போன்ற படங்களில் தோன்றிய நடிகர் நவாசுதீன் சித்திக் , இன்று ‘நடிகராக பயணம்’ என்ற தலைப்பில் ‘உரையாடல்’ அமர்வில் உரையாற்றினார். கோவாவில் நடைபெறும் 53வது இந்திய சர்வதேச திரைப்பட விழாவின் ஒரு பகுதியாக இந்த அமர்வக்கு ஏற்பாடு செய்யப்பட்டது.
"நீங்கள் பூஜ்ஜியத்தில் இருந்து தொடங்க வேண்டும் என்றால், நீங்கள் கற்றுக்கொள்ளாததை முதலில் கற்றுக்கொள்ள வேண்டும்" என்று நவாசுதீன் சித்திக் கூறினார். நடிகராக தனது பயணத்தைப் பற்றிப் பேசிய அவர், உள்ளூர் கல்லூரியில் பட்டம் பெற்ற பிறகு, சிறிது காலம் பெட்ரோ கெமிக்கல் நிறுவனத்தில் வேதியியலாளராகப் பணியாற்றினார். இருப்பினும், நடிகராக வேண்டும் என்ற கனவை நிறைவேற்ற, அவர் நாடகத்தில் நடித்தார்.
அவரது தொழில் வாழ்க்கையின் ஆரம்ப நாட்களில் அவர் சந்தித்த போராட்டங்கள் மற்றும் சவால்களைப் பற்றி கேட்டபோது, நவாசுதீன் தனக்கு முதலில் சிறிய பாத்திரங்கள் வழங்கப்பட்டதாகக் கூறினார். "இக்கட்டான நேரமே உங்களை வலிமையாக்குகிறது," என்று அவர் கூறினார்.
நெட்ஃபிளிக்ஸ் மற்றும் பிற ஓடிடி தளங்களில் வெப்-தொடர்களில் பணிபுரிந்த அனுபவத்தையும் நவாசுதீன் சித்திக் பகிர்ந்து கொண்டார்.
தினமும் வேலை செய்வதற்கான உந்துதலையும் ஊக்கத்தையும் எங்கிருந்து பெறுகிறீர்கள் என்று கேட்டதற்கு, நடிப்பது எனது பொழுதுபோக்கு என்றும், அதில் நான் சோர்வடைவதில்லை என்றும் நவாசுதீன் கூறினார். “நடிப்புதான் என் எல்லாமே, அதுதான் என் வாழ்க்கை. எனது நடிப்பு தாகத்தை தீர்க்க ஒரு ஆயுள் போதாது” என்று அவர் மேலும் கூறினார்.
வரவிருக்கும் தனது ஹடி திரைப்படம் பற்றியும், அதில் திருநங்கையாக நடித்ததது பற்றியும் அவர் பகிர்ந்து கொண்டார்.
பெண்கள் மற்றும் குழந்தை நலன் அமைச்சகம்
நாடு முழுவதுமுள்ள அங்கன்வாடி பணியாளர்கள் & உதவியாளர்களிடையே மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி இரானி உரை
விடுதலையின் அம்ரித் மகோத்சவத்தின் கீழ் செப்டம்பர் மாதம் முழுவதும் கொண்டாடப்பட்டு வரும் ஊட்டச்சத்து மாதத்தின் ஒரு பகுதியாக நாடு முழுவதுமுள்ள அங்கன்வாடி பணியாளர்கள் மற்றும் உதவியாளர்களிடையே மத்திய பெண்கள் மற்றும் குழந்தைகள் மேம்பாடு அமைச்சர் திருமதி ஸ்மிரிதி இரானி இன்று உரையாற்றினார்.
பெண்கள் மற்றும் குழந்தைகளின் நலனுக்காக அனைத்து அங்கன்வாடி பணியாளர்கள் மற்றும் உதவியாளர்கள் குறிப்பாக கொவிட்-19 பெருந்தொற்று காலகட்டத்தில் ஓய்வின்றி உறுதியுடன் உழைத்ததற்காக நன்றி தெரிவித்த திருமதி இரானி, போஷன் 2.0-ல் செயல்படுத்தக்கூடிய ஆலோசனைகள் மற்றும் கருத்துக்களை வழங்குமாறு அவர்களை கேட்டுக்கொண்டார்.
மாதம் முழுவதும் கொண்டாடப்பட்டு வரும் ஊட்டச்சத்து மாதத்தின் போது அங்கன்வாடி மையங்களில் ஊட்டச்சத்து தோட்டங்கள் நிறுவப்படுவதை உறுதி செய்யுமாறு அங்கன்வாடி பணியாளர்கள் மற்றும் உதவியாளர்களை ஊக்கப்படுத்திய அமைச்சர், குறிப்பாக நாட்டின் வளரத்துடிக்கும் மாவட்டங்களில் இதை செயல்படுத்துமாறு கூறினார்.
இது தொடர்பாக மத்திய அரசு அனைத்து உதவிகளையும் செய்யும் என்றும் அவர் உறுதியளித்தார். ஆரோக்கியம் மிக்க வளமான நாட்டை, குறிப்பாக பெண்கள் மற்றும் குழந்தைகள் உடல்நலனோடு இருப்பதை, உறுதி செய்வது பிரதமர் திரு நரேந்திர மோடியின் லட்சியம் என்று மத்திய அமைச்சர் கூறினார்.
அனைத்து அங்கன்வாடி மையங்களுக்கும் அதி நவீன உள்கட்டமைப்பு மற்றும் ஆதரவு வழங்க வேண்டும் என்று பிரதமர் அறிவுறுத்தியிருப்பதாகவும் அவர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751772
விண்வெளித்துறை
கடந்த 1975 முதல் இந்திய விண்வெளி ஆராய்ச்சி மையம் 129 இந்திய செயற்கைக் கோள்களை விண்ணுக்கு செலுத்தியுள்ளது
இந்தியாவின் 53 செயற்கைக்கோள்கள் நாட்டுக்கு முக்கிய சேவையாற்றி வருகிறது: மத்திய அமைச்சர் ஜிதேந்திரசிங்
மத்திய அறிவியல் & தொழில்நுட்பம் அறிவியல், பிரதமர் அலுவலகம், பணியாளர்கள் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித்துறை அமைச்சர் டாக்டர் ஜிதேந்திரசிங் மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில்,
இந்திய விண்வெளி ஆராய்ச்சி மையமான இஸ்ரோ இதுவரை 129 இந்திய செயற்கைக்கோள்கள், 36 நாடுகளை சேர்ந்த 342 வெளிநாட்டு செயற்கைகோள்களை  கடந்த 1975ஆம் ஆண்டு முதல் விண்ணில் செலுத்தி உள்ளது.
இன்று வரை இந்தியாவின் 53 செயற்கைக்கோள்கள் விண்ணில் செயல்பாட்டிலிருந்து பல்வேறு முக்கிய சேவைகளை வழங்கி வருகிறது. இதில் 21 தொலைத்தொடர்பு செயற்கைக்கோள்கள், 8 திசைகாட்டும் செயற்கைகோள்கள், 21 புவி கண்காணிப்பு செயற்கைக்கோள்கள், 3 செயற்கைகோள்கள் அறிவியல் செயற்கைகோள்கள் ஆகும்.
செயற்கைகோள்கள் மூலம் கிடைக்கப்பெறும் தரவுகள் நாட்டின் பல்வேறு துறைகளுக்கு முக்கிய பங்காற்றி வருகிறது. குறிப்பாக தொலைக்காட்சி ஒளிபரப்பு, ஏடிஎம், தொலைபேசி தொடர்பு, தொலைநிலை கல்வி, தொலைநிலை மருத்துவம், காலநிலை, வறட்சி மதிப்பீடு, நிலத்தடி நீர் பகுதிகளை கண்டறிதல் உள்ளிட்ட பல்வேறு முக்கிய பிரிவுகளில் உதவுகிறது. மேலும், இஸ்ரோ மேற்கண்ட துறைகளை மேம்படுத்தும் வகையில் தேவைகளுக்கேற்ப பல்வேறு செயற்கைக் கோள்களை விண்ணுக்கு அனுப்ப திட்டமிட்டுள்ளது.
புவி அறிவியல், ஜல் சக்தி அமைச்சகம், காலநிலை முன்னறிவிப்பு, ஊரக வளர்ச்சி, மீன்வளம் மற்றும் வேளாண் துறை உள்ளிட்ட பல்வேறு முக்கியமான துறைகளில் செயற்கைக்கோள் பயன்பாடு அதிகமாக உள்ளது என்று தெரிவித்தார்
பொருளாதார விவகாரங்களுக்கான மத்திய அமைச்சரவைக் குழு
பாரதீப் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைத் தள்ளுபடி செய்ய மத்திய அமைச்சரவை ஒப்புதல் வழங்கியுள்ளது
பாரதீப் துறைமுகப் பொறுப்புக்கழகத்திற்கு  வழங்கப்பட்டுள்ள அரசுக் கடன்களின் மீதான தண்டவட்டியைக் கீழ்க் காணும் முறையில் தள்ளுபடி செய்ய பிரதமர் திரு நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக்குழு ஒப்புதல் வழங்கியுள்ளது.
- 31.03.2017 வரையிலான பிபிடி-யின் தண்டவட்டியான ரூ.1,076.59 கோடியும் தள்ளுபடிக்கு ஒப்புதல் வழங்கப்பட்ட காலம் வரையிலான தண்டவட்டித்தொகையும் தள்ளுபடி செய்யப்படுகிறது.
- தண்டவட்டியைத் தள்ளுபடி செய்வதற்கு ஒப்புதல் வழங்கப்பட்ட காலம் வரையிலான தண்டவட்டிக்கு அபராதமாக 0.25% தொகையை விபிடி வழங்கவேண்டும்.
- தள்ளுபடிக்கு ஒப்புதல் வழங்கப்பட்ட காலம் வரை நிலுவையில் உள்ள வட்டியையும், நிலுவையில் உள்ள கடன்தொகையான ரூ.387.74 கோடியையும் திரும்ப செலுத்துவதை பிபிடி தொடங்க வேண்டும். இது 2018-19 மற்றும் 2019-20 ஆகிய ஆண்டுகளில் இரண்டு தவணைகளாக பூர்த்தி செய்யப்பட வேண்டும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 67
உள்துறை அமைச்சகம்
கொவிட்-19 காரணமாக இந்தியாவை விட்டு வெளியேற முடியாமல் இருக்கும் வெளிநாட்டவரின் விசா மற்றும் தங்கும் காலம் 2021 செப்டம்பர் 30 வரை செல்லும்
2020 மார்ச்சுக்கு முன்னர் பல்வேறு வகைகளிலான விசாக்கள் மூலம் இந்தியாவுக்கு வந்த வெளிநாட்டவர் பலர், கொவிட்-19 பெருந்தொற்று நிலைமையின் காரணமாக விமான போக்குவரத்து தடை செய்யப்பட்டதால் இந்தியாவிலேயே தங்கி இருக்கின்றனர்.
அத்தகைய வெளிநாட்டவர்கள் இந்தியாவில் தங்குவதற்காக அவர்களின் வழக்கமான விசா அல்லது இ-விசா அல்லது தங்கும் காலத்தை எந்தவித அபராதமும் இல்லாமல் மத்திய அரசு நீட்டித்து வருகிறது.
2021 ஆகஸ்ட் 31 வரை நீட்டிக்கப்பட்ட இந்த வசதி, தற்போது 2021 செப்டம்பர் 30 வரை நீட்டிக்கப்பட்டுள்ளது. இத்தகைய வெளிநாட்டவர்கள் விசா நீட்டிப்பிற்காக 2021 செப்டம்பர் 30 வரை எந்தவித விண்ணப்பமும் சமர்ப்பிக்கத் தேவியில்லை. நாட்டை விட்டு வெளியேறும் முன், அதற்கான அனுமதியை ஆன்லைன் மூலம் அவர்கள் கோரலாம். எந்தவித அபராதமும் இல்லாமல் அவர்களுக்கு அனுமதி வழங்கப்படும்.
ஒரு வேளை 2021 செப்டம்பர் 30-க்கு பிறகும் தங்க வேண்டிய தேவை ஏற்பட்டால் விசா நீட்டிப்புக்காக ஆன்லைன் மூலம் அவர்கள் விண்ணப்பிக்கலாம். வழிகாட்டுதல்களின் படி அவர்களது விண்ணப்பங்கள் பரிசீலிக்கப்படும்.
இந்தியாவில் இருக்கும் ஆப்கானிஸ்தான் நாட்டினருக்கு தனியாக உள்ள வழிகாட்டுதல்களின் படி விசா நீட்டிப்பு வழங்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751499
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 37.21 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 42,766 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,55,033 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.48 சதவீதமாகும்.
நம் நாட்டில் இதுவரை 2,99,33,538 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 45,254 பேர் குணமடைந்துள்ளார்கள்
குணமடைந்தவர்களின் விழுக்காடு 97.20 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.34 சதவீதமாக உள்ளது.
தினசரி தொற்று உறுதி வீதம் தொடர்ந்து 19 நாட்களாக 3 சதவீதத்திற்கும் குறைவாக, 2.19 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 42.90 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734356
-----
(Visitor Counter : 136
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழா இம்மாதம் 20 முதல் 28 வரை கோவாவில் நடைபெறுகிறது
1952 இல் நிறுவப்பட்ட இந்திய சர்வதேச திரைப்பட விழாIFFI ஆசியாவின் மிக முக்கியமான திரைப்பட விழாக்களில் ஒன்றாகும். சுற்றுலா மாநிலமான கோவாவில் ஆண்டுதோறும் நடத்தப்படும், இந்திய சர்வதேச திரைப்பட விழாவில் சிறந்த திரைப்படங்கள், வெளியிடப்படும்.
உலகத் திரையரங்குகளுக்கு ஒரு பொதுவான தளத்தை வழங்குவதன் மூலம், திரைப்படக் கலையின் சிறப்பை முன்வைக்க அவர்களுக்கு உதவுவதன் மூலம் இவ்விழா இந்த நோக்கங்களைத் தொடர்கிறது; பல்வேறு நாடுகளின் திரைப்பட கலாச்சாரங்களை அவர்களின் சமூக மற்றும் கலாச்சார நெறிமுறைகளின் பின்னணியில் புரிந்துகொள்வதற்கும் பாராட்டுவதற்கும் பங்களிக்கிறது; அதன் மூலம் உலக மக்களிடையே நட்புறவையும் ஒத்துழைப்பையும் மேம்படுத்துகிறது.
இந்தத் திருவிழா அரசால் நடத்தப்படுகிறது என்பதை கவனத்தில் கொள்ள வேண்டும். இது ஒவ்வொரு ஆண்டும் இந்திய அரசின் தகவல் மற்றும் ஒலிபரப்பு அமைச்சகத்தால் கோவாவின் பொழுதுபோக்கு சங்கம், கோவா அரசுடன் இணைந்து நடத்தப்படுகிறது. தகவல் மற்றும் ஒலிபரப்பு அமைச்சகத்தில் உள்ள திரைப்பட விழா இயக்குனரகம் பொதுவாக இவ்விழாவை முன்னின்று நடத்தி வரும் நிலையில், திரைப்பட ஊடகப் பிரிவுகளை தேசிய திரைப்பட மேம்பாட்டுக் கழகத்துடன் இணைத்ததன் விளைவாக, என்எப்டிசி விழா நடத்தும் பொறுப்பை ஏற்றுக்கொண்டது. .
2004 ஆம் ஆண்டு கோவாவில் முதன்முறையாக நடைபெற்ற இந்த திரைப்பட விழாவின் நிரந்தர இடமாக கோவாவை 2014 இல் அறிவிக்கப்பட்டது.
இந்த உணர்வில், ரசிகர்களுக்கான கேள்விக்கான பொது பதில்கள் வரவேற்கப்படுகின்றன. நீங்கள் உங்கள் பதில்களை iffi-pib[at]nic[dot]in இல் அனுப்பலாம்; இன்னும் சிறப்பாக, அவற்றை ட்வீட் செய்வதன் மூலம் அவற்றை உலகத்துடன் பகிர்ந்து கொள்ளலாம். (#WhenIsIFFI என்ற ஹேஷ்டேக்கைப் பயன்படுத்த நினைவில் கொள்ளுங்கள், எனவே உங்கள் பதில் தவற வாய்ப்பில்லை.
மின்னஞ்சல் மற்றும் ட்விட்டரில் பெறப்பட்ட பதில்களைப் பார்த்து, சிறந்த பதில் தேர்வு செய்யப்படும். தேர்வாகும் பதில்களுக்கு அற்புதமான பரிசுகள் வழங்கப்படும்.
இது நவம்பர் 13, 2022 அன்று இரவு 11.59.59 வரை செல்லுபடியாகும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சுற்றுச்சூழல் பாதுகாப்புக்கு உரிய முக்கியத்துவம் அளித்து உள்கட்டமைப்பு மேம்படுத்தப்படும்: மத்திய அமைச்சர் நிதின் கட்கரி உறுதி
சுற்றுச்சூழல் பாதுகாப்புக்கு உரிய முக்கியத்துவம் அளித்து உள்கட்டமைப்பு மேம்படுத்தப்படும் என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி உறுதி அளித்துள்ளார்.
உள்கட்டமைப்பின் 9வது குழு கூட்டத்துக்கு, மத்திய அமைச்சர் திரு. நிதின்கட்கரி இன்று தலைமை தாங்கினார். இதில் விமானப் போக்குவரத்துத் துறை அமைச்சர் திரு ஜோதிர் ஆதித்யா சிந்தியா, ரயில்வே அமைச்சர் திரு. அஸ்வினி வைஷ்ணவ், மத்திய சுற்றுச்சூழல் மற்றும் வனத்துறை அமைச்சர் திரு. புபேந்தர் யாதவ், மத்திய இணையமைச்சர்கள் திரு.வி.கே.சிங், திரு. அஜய் பாட் மற்றும் பல துறை உயர் அதிகாரிகள் பங்கேற்றனர்.
உள்கட்டமைப்புத் திட்டங்களை அமல்படுத்துவதில் அமைச்சகங்களுக்கு இடையேயான பிரச்சினைகளுக்குத் தீர்வு காண்பது குறித்து இதில் ஆலோசிக்கப்பட்டது. நடைபெறும் உள்கட்டமைப்புத் திட்டங்களின் முன்னேற்றத்தை விரைவுபடுத்துதல், தடையில்லா சான்று பெறுவது, பணி அனுமதி பெறுவது, நிதி ஒதுக்கீடு, நிலுவையில் உள்ள சுற்றுச்சூழல் அனுமதி, நெடுஞ்சாலைத் திட்டங்கள் மற்றும் இதர கட்டுமானத் திட்டங்களுக்கு வனத்துறை ஒப்புதல் பெறுவது ஆகிய விஷயங்கள் குறித்து இந்தக் கூட்டத்தில் எழுப்பப்பட்டது.
ரயில் உள்கட்டமைப்புக்கான புதிய தொழில்நுட்பங்கள் மற்றும் நிதி மாதிரிகளை ரயில்வே அமைச்சர் சுட்டிக் காட்டினார். பல முகமைகள் எழுப்பிய பிரச்சினைகளைப் பரிசீலிக்கவும், நாட்டின் வளர்ச்சிக்காக உள்கட்டமைப்புத் திட்டங்களை விரைவுபடுத்துவதில் தீர்வு காணவும், இந்தக் கூட்டத்தில் கலந்து கொண்ட அமைச்சர்கள் ஒப்புக் கொண்டனர்.
அதன் பின் பேசிய மத்திய அமைச்சர் திரு. நிதின் கட்கரி, ‘‘சுற்றுச்சூழல் பாதுகாப்புக்கு உரிய முக்கியத்துவம் அளித்து உள்கட்டமைப்பு வசதிகள் மேம்படுத்தப்படும்’’ எனக் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748606
----
(Visitor Counter : 202
மின்னணு மற்றும் தகவல் தொழில்நுட்பம்
இந்தியா ஸ்டாக் அறிவு பரிமாற்றத்தின் 2-வது நாள்
ஜூலை 4 முதல் 9-ஆம் தேதி வரை நடைபெற்று வரும் டிஜிட்டல் இந்தியா வார கொண்டாட்டங்களின் ஒரு பகுதியாக மூன்று நாட்கள் நடைபெறும் ‘இந்தியா ஸ்டாக் அறிவு பரிமாற்ற' நிகழ்ச்சியில் நேற்று காணொலி வாயிலாக நான்கு அமர்வுகள் நடைபெற்றன.
சுகாதாரம் பற்றிய அமர்வில் தேசிய சுகாதார ஆணையத்தின் தலைமை நிர்வாக அதிகாரி திரு ஆர். எஸ். ஷர்மா, கோவின் பற்றியும், இரண்டு பில்லியன் கொவிட் தடுப்பூசி டோஸ்களை விநியோகம் செய்யும் வகையில் அதன் வளர்ச்சி குறித்தும் பேசினார். இதைத்தொடர்ந்து நடைபெற்ற வேளாண் பற்றிய அமர்வில், உலகப் பொருளாதார மன்றத்தின் இந்தியாவின் நான்காவது தொழில் புரட்சிக்கான மையத்தின் தலைமை ஆலோசகர் திரு ஜே. சத்யநாராயணா, விவசாயத்திற்கான இந்திய டிஜிட்டல் சூழலியல் என்ற தலைப்பில் முக்கிய உரை வழங்கினார். இந்தியாவில் விவசாயத்துறை சந்தித்து வரும் சவால்கள் பற்றியும், டிஜிட்டல் சூழலியல் அணுகுமுறை பற்றியும் விவரித்தார்.
திறன் குறித்து நடைபெற்ற அமர்வில், கர்மயோகி இயக்கம், அட்டல் டிங்கரிங் ஆய்வகம், டிஜிட்டல் எழுத்தறிவு, தொழில்நுட்பம் மூலம் திறன் கட்டமைப்பு போன்ற விஷயங்களில் நடுவர் குழுவினர் தங்களது கருத்துக்களைப் பரிமாறிக் கொண்டனர். இறுதியாக, டிஜிட்டல் உள்ளடக்கம் மற்றும் இணைப்பில்லாதவர்களை இணைத்தல் என்ற தலைப்பில் நடைபெற்ற அமர்வில், டிஜிட்டல் உள்ளடக்கத்துடன் சம்பந்தப்பட்ட சவால்கள் பற்றி விவாதிக்கப்பட்டதுடன், மைகவ் , சி.எஸ்.சி, உமங், மற்றும் எம்சேவா  போன்றவை பற்றியும் ஆலோசிக்கப்பட்டது.
பதிவு செய்யப்பட்ட அமர்வுகளை https://www.youtube.com/DigitalIndiaofficial என்ற மின் முகவரியில் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1840287
•••••••••••••
(Visitor Counter : 126
பாதுகாப்பு அமைச்சகம்
ஏழு மாநிலங்கள் மற்றும் யூனியன் பிரதேசங்களில் எல்லை சாலைகள் அமைப்பு நிறுவனத்தால் கட்டப்படமைக்கப்பட்டுள்ள 44 பாலங்களை பாதுகாப்புத்துறை அமைச்சர் திரு.ராஜ்நாத் சிங் நாட்டுக்கு அர்பணித்தார்
மேற்கு, வடக்கு மற்றும் வடகிழக்கு எல்லைகளுக்கு நெருக்கமாக இருக்கும் முக்கியமான பகுதிகளை பாலங்கள் மற்றும் சாலைகளுடன் இணைப்பது புதிய சகாப்தத்தின் அடையாளமாக இருக்கிறது. பாதுகாப்புத்துறை அமைச்சர் திரு.ராஜ்நாத் சிங் இன்றைக்கு 44 முக்கிய நிரந்தர மேம்பாலங்களை நாட்டுக்கு அர்பணித்தார். இது தவிர அருணாசல பிரதேசத்தின் நெச்சிப்பு சுரங்க பாதைக்கும் அவர் அடிக்கல் நாட்டினார். இந்த பாலங்கள் முக்கியத்துவம் வாய்ந்த உத்தியாக தொலைதூரங்களுடன் இணைப்பு ஏற்படுத்துவதாக இருக்கிறது. இந்த மேம்பாலங்கள் ஏழுமாநிலங்கள் /மத்தியபிரசேதங்களில் பரந்து விரிந்துள்ளன. சம்பந்தப்பட்ட மாநிலங்கள் /யூனியன் பிரதேசங்களின் பல்வேறு பகுதிகளில் உள்ள பொதுமக்களுடன் அரசு/ ராணுவ உயர் அதிகாரிகள், நாடாளுமன்ற உறுப்பினர்கள், ஜம்மு & காஷ்மீர் மாநிலத்தின் துணைநிலை ஆளுநர், உத்தரகாண்ட்&சிக்கிம், பஞ்சாப், இமாசலப் பிரதேசம், அருணாசலப் பிரதேசத்தின் முதலமைச்சர்கள் மத்திய அமைச்சர் திரு.கிரண்ரிஜ்ஜு, புதுடெல்லியில் பாதுகாப்புத்துறை செயலாளர் தலைமை ராணுவ தளபதி ஜெனரல் எம்எம் நராவனே, முப்படைகளின் தளபதி ஜெனரல் பிபின் ராவத், மத்திய அமைச்சர் டாக்டர் ஜிதேந்திர சிங் ஆகியோர் காணொலி காட்சியில் இணைந்திருக்கும்போது இந்த மேம்பாலங்களை நாட்டுக்கு அர்பணிக்கும் நிகழ்வு நடைபெற்றது.
பாதுகாப்புத்துறை அமைச்சர் திரு.ராஜ்நாத் சிங் தமது உரையில், டிஜி மற்றும் எல்லை ரோடுகள் அமைப்பு நிறுவனத்தின் அனைத்து நிலை அதிகாரிகளுக்கும், இந்த சாதனைகளை மேற்கொண்டதற்காக வாழ்த்துகளைத் தெரிவித்தார். 44 பாலங்களை ஒரே நேரத்தில் அர்பணிப்பது என்பது தன்னளவில் ஒரு சாதனை என்றும் அவர் கூறினார். மேலும் ராஜ்நாத் சிங் கூறுகையில், “கொவிட் 19- எனும் சவாலான காலகட்டத்தில் மற்றும் எல்லைப் பதற்றங்களுக்கு இடையே, பாகிஸ்தான் மற்றும் சீன நாடுகளுடனான பிரச்னைகள் ஆகியவற்றை நாடு உறுதியுடன் எதிர்கொள்வது மட்டுமின்றி, பிரதமர் திரு.நரேந்திரமோடியின் திறன் மிக்க தலைமையின் கீழ் அனைத்து துறைகளின் வளர்ச்சியிலும் வரலாற்று மாற்றங்கள் நிகழ்த்தப்பட்டுள்ளன” என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663654
பிரதமர் அலுவலகம்
உலகளாவிய பட்டிடார் வணிக உச்சிமாநாட்டை ஏப்ரல் 29 அன்று பிரதமர் தொடங்கி வைப்பார்
சர்தார்தாம் ஏற்பாடு செய்துள்ள உலகளாவிய பட்டிடார் வணிக உச்சிமாநாட்டை ஏப்ரல் 29 அன்று காணொலிக் காட்சி மூலம் பிரதமர் திரு நரேந்திர மோடி தொடங்கி வைப்பார்.
பட்டிடார் சமூகத்தின் சமூக பொருளாதார வளர்ச்சிக்கு முக்கியத்துவம் அளிக்கும் வகையில், 2026 இயக்கத்தின் கீழ், சர்தார்தாம் இந்த உச்சிமாநாட்டிற்கு ஏற்பாடு செய்துள்ளது. இது இரண்டாண்டுகளுக்கு ஒருமுறை நடத்தப்படுகிறது. 2018, 2020 ஆகிய ஆண்டுகளில் முதல் இரண்டு உச்சிமாநாடுகள் காந்திநகரில் நடைபெற்றன. தற்போதைய மாநாடு சூரத்தில் நடைபெறவுள்ளது.
இந்த உச்சிமாநாட்டின் மையப்பொருள் தற்சார்பு சமூகத்திலிருந்து, தற்சார்பு குஜராத் மற்றும் இந்தியா என்பதாகும். இந்த சமூகத்தில் உள்ள சிறு, நடுத்தர, பெரிய தொழில் நிறுவனங்களை ஒருங்கிணைப்பது இம்மாநாட்டின் நோக்கமாகும். இளைஞர்களுக்கு ஊக்கம் அளிக்க புதிய தொழில் முனைவோரை உருவாக்கி ஆதரவு அளிப்பதும், பயிற்சியும் வேலைவாய்ப்பு உதவி செய்வதும் இதன் மற்றொரு நோக்கமாகும். இந்த 3 நாள் உச்சிமாநாடு ஏப்ரல் 29 தொடங்கி மே 1 வரை நடைபெறும்.
சுகாதாரம் மற்றும் குடும்ப நலத்துறை அமைச்சகம்
இளம்பிள்ளைவாதம் இல்லாத நிலையை இந்தியா அடைந்திருப்பதற்கு ஃபோலியோ வல்லுநர்கள் பாராட்டு
நாட்டுநலத்திட்டச் செயல்பாடுகளை மதிப்பீடு செய்து பரிந்துரைகளை அளிப்பதற்காக அமைக்கப்பட்ட ஃபோலியோ இந்தியா வல்லுநர் ஆலோசனைக் குழுவின் 27 ஆவது கூட்டம் இன்று  சுகாதாரம் மற்றும் குடும்பநலத்துறை செயலாளர் திருமதி பிரீதி சூடன் தலைமையில் நடைபெற்றது. இந்த வல்லுநர் உறுப்பினர் குழுவினர், ‘நாடு சரியான வழியில் நடைபோடுகிறது’ என்ற முடிவுக்கு வந்தனர். இந்திய அரசின் வலுவான தலைமையும் மாநில அரசுகளின் பொறுப்பிலுள்ளவர்களும் ஏழு ஆண்டுகளுக்கும் மேலாக ஃபோலியோ இல்லாத நிலையை அடைவதிலும், இந்த நோய்க்கு எதிராக ஒவ்வொரு குழந்தையும் தடுப்பூசி போட்டுக்கொள்வதை உத்தரவாதப்படுத்துவதிலும் மேற்கொண்ட முயற்சிகளுக்கு அவர்கள் பாராட்டு தெரிவித்தனர். இந்தியாவில் இளம்பிள்ளை வாதம் தொடர்பாகக் கடைசியாக 2011 ஜனவரி மாதத்தில் தான் தகவல் தெரிவிக்கப்பட்டது. நாடு முழுவதிலும் ஃபோலியோ தடுப்பூசி போடுதல் மற்றும் குழந்தைப் பருவ நோய்த் தடுப்பு ஆகியவற்றில் போதுமான பாதுகாப்பைக் குழந்தைகளுக்கு அளிப்பதை இந்தத் திட்டம் உத்தரவாதப்படுத்தியுள்ளது.
(
பிரதமர் அலுவலகம்
11-ஆவது பிரிக்ஸ் உச்சிமாநாட்டிற்கு இடையே சீன அதிபர் திரு ஸீ ஜின்பிங்குடன் பிரதமர் சந்திப்பு
பிரேசிலியாவில் நடைபெறும் 11-ஆவது பிரிக்ஸ் உச்சிமாநாட்டிற்கு இடையே பிரதமர் திரு நரேந்திர மோடி சீன அதிபர் திரு ஸீ ஜின்பிங்கை நவம்பர் 13 ஆம் தேதி சந்தித்தார்.
சென்னையில் இரண்டாவது முறைசாரா உச்சிமாநாட்டில் தம்மை விருந்தினராக வரவேற்றதற்காக அதிபர் திரு ஸீ ஜின்பிங், பிரதமருக்கு தமது பாராட்டுக்களைத் தெரிவித்துக் கொண்டார். பிரதமர் மோடியும், இந்திய மக்களும் தமக்கு அளித்த வரவேற்பை தம்மால் மறக்க முடியாது என்று அவர் கூறினார். சீனாவில் 2020 ஆம் ஆண்டு நடைபெறவுள்ள சாதாரண முறையிலான 3-வது உச்சிமாநாட்டிற்கு வருகை தருமாறு பிரதமருக்கு அவர் அழைப்பு விடுத்தார். இந்த உச்சிமாநாட்டிற்கான தேதி மற்றும் இடம் பின்னர் இருநாடுகளின் வெளியுறவுத்துறை அலுவலகங்களால் தீர்மானிக்கப்படும்.
வர்த்தகம் மற்றும் முதலீடு தொடர்பான விசயங்களில் நெருங்கிய பேச்சுவார்த்தையைப் பராமரிப்பது அவசியம் என்று இருதரப்பும் ஒப்புக் கொண்டன. ஷாங்காயில் அண்மையில் முடிவடைந்த சீனா இறக்குமதி, ஏற்றுமதி கண்காட்சியில் இந்தியா பெருமளவில் பங்கேற்றதற்காக அதிபர் திரு ஸீ பிரதமருக்கு நன்றி தெரிவித்தார். வர்த்தகம் மற்றும் பொருளாதாரம் குறித்த புதிய உயர்மட்ட நடைமுறையை மேற்கொள்வதற்கான கூட்டத்தை விரைவில் நடத்த வேண்டும் என இருதலைவர்களும் ஒப்புக் கொண்டனர்.
இருநாடுகளுக்கு இடையிலான ராஜீய உறவுகள் ஏற்படுத்தப்பட்ட 70 ஆவது ஆண்டை அடுத்த ஆண்டு கொண்டாடுவதற்கான ஏற்பாடுகள் குறித்து இருதலைவர்களும் ஆய்வு மேற்கொண்டனர். இது மக்களுக்கு இடையிலான உறவுகளை அதிகரிக்கும் என்று அவர்கள் ஒப்புக் கொண்டனர்.
எல்லை தொடர்பான விசயங்களில் சிறப்பு பிரதிநிதிகளின் மேலும் ஒரு சந்திப்பு அவசியம் என்று இருதலைவர்களும் குறிப்பிட்டனர். எல்லைப் பகுதிகளில் அமைதியையும், பாதுகாப்பையும் பராமரிக்க வேண்டியதன் முக்கியத்துவத்தை அவர்கள் வலியுறுத்தினர்.
உலக வர்த்தக அமைப்பு, பிரிக்ஸ், ஒருங்கிணைந்த பிராந்திய பொருளாதார கூட்டுறவு உள்ளிட்ட பலதரப்பட்ட விசயங்கள் குறித்து இருதலைவர்களும் தங்களது கருத்துக்களைப் பரிமாறிக் கொண்டனர்.
பிரதமர் அலுவலகம்
ஜார்கண்டின் பாக்கூரில் ஏற்பட்ட பேருந்து விபத்தால் பிரதமர் துயரடைந்தார்
பலியானவர்களுக்கு பிரதமரின் தேசிய நிவாரண நிதியிலிருந்து கருணைத் தொகைக்கு ஒப்புதல் அளித்தார்
ஜார்கண்டின் பாக்கூரில் ஏற்பட்ட பேருந்து விபத்தில் உயிரிழந்தோருக்குப் பிரதமர் திரு நரேந்திர மோடி இரங்கல் தெரிவித்துள்ளார். காயமடைந்தோர் விரைவில் குணமடைய அவர் பிரார்த்தித்துள்ளார்.
இந்த விபத்தில் பலியானவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து, தலா ரூ.2 லட்சமும், காயமடைந்தவர்களுக்கு ரூ.50,000-மும் கருணைத் தொகையாக வழங்கப்படும் என்று பிரதமர் அலுவலகம் கூறியுள்ளது.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
“ஜார்கண்டின் பாக்கூரில் ஏற்பட்ட பேருந்து விபத்தால் நான் துயரடைந்தேன் சோகமான இந்த தருணத்தில், உயிரிழந்தவர்களின் குடும்பங்களுக்கு இரங்கல்கள். காயமடைந்தோர் விரைவில் குணமடையட்டும்: PM @narendramodi”
“பாக்கூர் விபத்தில் பலியானவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து, தலா ரூ.2 லட்சம் கருணைத் தொகையாக வழங்கப்படும். காயமடைந்தவர்களுக்கு ரூ.50,000 வழங்கப்படும்”
(
நுகர்வோர் நலன், உணவு மற்றும் பொது விநியோகம் அமைச்சகம்
விடுதலையின் அமிர்த மகோத்சவத்தை உணவு மற்றும் பொது விநியோகத் துறை கொண்டாடியது
நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் இயங்கும் உணவு மற்றும் பொது விநியோகத் துறையால் எற்பாடு செய்யப்படும் விடுதலையின் அமிர்த மகோத்சவம், 75 ஆண்டுகால முற்போக்கு இந்தியா மற்றும் அதன் புகழ்பெற்ற வரலாற்றின் கொண்டாட்டம் இன்று தொடங்கியது.
கொண்டாட்டத்தின் முதல் நாளன்று, பொது விநியோக அமைப்பின் சீர்திருத்தங்களில் நீண்டகால பங்குதாரரான ஐக்கிய நாடுகளின் உலக உணவுத் திட்டத்துடன் இணைந்து, ‘உணவுப் பாதுகாப்பை உறுதி செய்வதற்கான பொது விநியோக அமைப்பின் சீர்திருத்தங்களில் இந்தியாவின் பயணம்’ என்ற தலைப்பில் இணைய கருத்தரங்கம் ஏற்பாடு செய்யப்பட்டது.
உயர்மட்ட வல்லுநர்கள் இதில் பங்கேற்று, இந்தியாவில் தொழில்நுட்ப அடிப்படையிலான பொது விநியோக அமைப்பு சீர்திருத்தங்கள், கொவிட்-19 நெருக்கடியின் போது உணவுப் பாதுகாப்பை உறுதி செய்வதில் இந்தியாவின் அனுபவம், உணவு வீணாகுதல் மற்றும் சேமிப்பு இழப்புகளை நிவர்த்தி செய்வதற்கான விநியோகச் சங்கிலி சீர்திருத்தங்கள், புதுமைகள், செயல்பாட்டு ஆராய்ச்சியின் பங்கு, செயற்கை நுண்ணறிவு உள்ளிட்டவை குறித்து ஆலோசித்தனர்.
"70-களின் பிற்பகுதி மற்றும் 80-களில், பொது விநியோகம் கிராமப்புறங்களுக்கு விரிவடைந்ததது. அதைத் தொடர்ந்து 1997-ல் இலக்கு வைக்கப்பட்ட பொது விநியோக அமைப்பு தொடங்கப்பட்டது. தேசிய உணவு பாதுகாப்பு சட்டம் எனும் மைல்கல் 2016-ல் செயல்படுத்தப்பட்டது," என்று உணவு மற்றும் பொது விநியோக துறை இணை செயலாளர் திரு எஸ் ஜெகன்நாதன் கூறினார்.
ஐக்கிய நாடுகளின் உலக உணவுத் திட்டத்தின் இந்தியா இயக்குநர் பிஷோ பராஜூலி, ‘கொவிட்-19 நெருக்கடியின் போது உணவுப் பாதுகாப்பை உறுதி செய்வதில் இந்தியாவின் அனுபவம்’ பற்றிப் பேசினார். பெருந்தொற்றுக்கான இந்தியாவின் எதிர்வினையை சுகாதாரப் பாதுகாப்பின் அடிப்படையில் மட்டுமில்லாமல், பொது விநியோகத் துறையிலும் அவர் பாராட்டினார்.
இந்திய உணவு கழகத்தின் தலைவர் மற்றும் நிர்வாக இயக்குநர் திரு அதிஷ் சந்திரா, பேசுகையில், உணவு விரயம் மற்றும் சேமிப்பு இழப்புகளை மேலும் நிவர்த்தி செய்வதற்கான விநியோகச் சங்கிலி சீர்திருத்தங்கள் மற்றும் புதுமைகளைப் பற்றி எடுத்துரைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771990